Public procurement notice: Prior Information Notice Without Call For Competition
Published: 2023-05-10
Buyer: Verohallinto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on kutsu markkinavuoropuheluun, ei hankintailmoitus. Verohallinto kutsuu palveluntuottajia markkinavuoropuheluun digitaalisen valkotaulun hankinnan valmisteluun liittyen. Hankinnan kohde on alustava.
Tällä tietopyynnöllä on tarkoitus selvittää digitaaliseen valkotauluun liittyviä kysymyksiä ja hinta-arvioita. Tietopyynnön tavoitteena on saada kattavasti tietoa digitaalisista valkotauluratkaisuista, jotta mahdollinen tarjouskilpailu voidaan toteuttaa mahdollisimman tarkoituksenmukaisesti. Tämä asiakirja ei ole hankintailmoitus tai tarjouspyyntö vaan tarkentava markkinakartoitus eli tietopyyntö. Hankintayksikkö ei sitoudu toteuttamaan digitaalisen valkotaulun hankintaa.
Verohallinnolla työskentelee noin 5 500 ammattilaista ja se palvelee asiakkaitaan noin 60 toimipisteessä ympäri Suomea. Verohallinto tekee yhteistyötä laajasti erilaisten sidosryhmien kanssa sekä osallistaa sisäisiä ja ulkoisia asiakkaita palveluiden kehittämisessä. Työkulttuurin muutos ja lisääntynyt etätyö ovat lisänneet tarvetta työkaluille, jotka mahdollistavat sujuvan ja paikkariippumattoman yhteistyön.
Verohallinto panostaa yhteistyötä tukevaan työkulttuuriin ja haluaa tukea työn tekemistä tehokkailla työkaluilla. Tätä varten tarvitsemme monipuolisen ja helppokäyttöisen digitaalisen valkotaulutyökalun, joka tukee yhteistyön tekemistä. Työkalun käyttötapauksia ovat mm. työpajojen fasilitointi, tiedon kerääminen, jäsentäminen ja visualisointi, yhteinen ideointi, ideoiden työstäminen ja esittäminen sekä erilaisten polkujen ja prosessien kuvaaminen.
Digitaalisen työkalun tulee mahdollistaa erilaisten sisältöjen, kuten kuvien, videoiden, tekstin ja piirrosten lisääminen ja organisointi taululla. Taululle lisättyjä sisältöjä pitää pystyä tallentamaan eri muodoissa ja työkalun tulee skaalautua joustavasti erilaisten käyttäjä- ja sisältömäärien mukaan. Työkalun tulee mahdollistaa useiden käyttäjien samanaikainen työskentelyn samalla taululla.
Digitaalisen valkotaulun käyttöönotto ei saa vaatia erityistä teknistä osaamista. Käyttöliittymän tulee olla selkeä ja intuitiivinen, jotta käyttäjät voivat helposti navigoida eri toimintojen välillä.
Työkalun tulee tarjota mahdollisuus määritellä käyttäjätunnuksia ja käyttöoikeuksia sekä alustalle, että taulukohtaisesti. Tällä voidaan varmistaa, että vain valtuutetut henkilöt pääsevät käyttämään työkalua ja tarkastelemaan sinne lisättyjä sisältöjä. Osallistumisen työpajatyöskentelyyn tulisi olla mahdollista ilman käyttäjätunnuksen luomista alustalle.
Palvelu on pilvipalvelu, jota kaikki käyttäjät voivat käyttää tietokoneen ja mobiililaitteiden internet selaimesta. Palvelu toimii uusimmilla internetselaimilla.
Palvelun lisenssikäyttäjiä tulee olemaan noin 150–200 ja lisäksi lisenssikäyttäjien pitäisi pystyä lisäämään joustavasti tarvittaessa.
Lisenssikäyttäjät voivat luoda ja hallinnoida uusia tauluja ja kutsua tauluille mukaan käyttäjiä, joilla ei ole lisenssiä mm. työpajoihin. Kukin lisenssikäyttäjä voi luoda rajoittamattoman määrän tauluja.
Samanaikaisesti samaa taulua tulisi voida käyttää vähintään 100 käyttäjää ja tauluille voi lisätä erilaisia sisältöobjekteja tuhansia kappaleita, niin että työkalun käyttö ei hidastu merkittävästi. Sujuvan käytön minimimäärä olisi noin 2000 objektia (taululla olevaa elementtiä, esim. muistilappua).
Palvelu skaalautuu siten, että se automaattisesti lisää infrastruktuurin resursseja käytön määrän (kuormituksen) kasvaessa.
Lisenssikäyttäjien tulee pystyä jakamaan ja siirtämään taulujen ja kansioiden hallintaoikeuksia muille lisenssikäyttäjille.
Lisenssikäyttäjien lisäksi tauluja ja niiden sisältöjä tulee voida jakaa suojatusti käyttäjille, jotka eivät ole rekisteröityneet palveluun.